open-index/open-wikipedia-markdown huggingface dataset:
Монограм

thumb|Христовиот монограм на грчки
[thumb|right||Монограм на цар [Александар III (Русија)|Александар III на велигденско јајце]]
**Монограм** — мотив направен со преклопување или комбинација на две или повеќе букви или други графеми кои сочуваат еден симбол. Монограмите често ги наоѓаме како иницијали на поединци или фирми, и можат да се користат како препознатливи лога.

Монограмот се користел и како потпис на уметнички дела и еснафите спроведувале мерки против неавторизирано учество во делата.

Личните монограми често се многу елеганто уметничко дело за украсување на багаж, облека итн.

Монограмите со имиња на монарси се користат како јавни симболи во кралствата денес, како на пример на полициски значки. Ова ја назначува поврзаноста со владетелот.

Некои монограми како интеробангот не се употребуваат за фирми, туку како букви, интерпункциски знаци и слично.

## Поврзано
* Лигатура
* Лого
* Логограм
* Симбол

## Наводи

Категорија:Типографија
Категорија:Симболи
Список на општествени уредувања

Ова е список на **[[општествено уредување|општествени уредувања]]** и политички системи, според неколку вида на нивно организирање. Наведените системи не се взаемно исклучителни, и често дефинициите им се вкрстуваат (на пример автократија, деспотизам, тоталитаризам, монархија и тиранија).

## Азбучен список со хиерархија
Ова е список на главни политички системи (признаени од политикологијата) по азбучен ред. Разните подвидови на системи се наведени под главните системи на владеење.

* **[[Анархизам]]** (нехиерархиско државно уредување)
** Анархокомунизам
** Анархокапитализам
** Екоанархизам
** Анархосоцијализам
** Анархосиндиализам
* **[[Автократија]]**
** Авторитаризам
*** Фашизам
** Апсолутизам
*** Просветен асолутизам
** Деспотизам
** Диктатура (не сите диктатури се автократии)
*** Воена диктатура
*** Добронамерна диктатура
** Матријархат
** Монархија
*** Апсолутна монархија
*** Уставна монархија
*** Деспотство
*** Војводство
**** Велевојводство
*** Изборна монархија
*** Емират
*** Наследна монархија
*** Народна монархија
*** Кнежевство
*** Нови монарси
*** Самопрогласена монархија
*** Вицекралство
** Патријархат
** Тоталитаризам
*** „Комунистички“ држави (нивната поврзана со комунистичкото движење е спорна)
*** Нацизам
*** Национализам
*** Еднопартиска држава
** Тиранија
** Полициска држава
*** Колективна полициска држава
* **[[Демократија]]**
** Расправна демократија
** Директна демократија
** Партиципарна демократија
** Претставничка демократија
*** Вестминстерски модел
*** Парламентарен систем
**** Консензусна влада
*** Претседателски систем (Конгресен систем)
*** Полупретседателски систем
** Социјална демократија (исто така политичко движење)
** Советска демократија
* **[[Олигархија]]**
** Аристократија
** Корпоративизам
** Геронтократија
** Клептократија
** Меритократија
** Плутократија
** Робократија
** Технократија
* **[[Република]]**
** Претседателска република
** Парламентарна република
** Уставна република
* **[[Теократија]] ([[Хиерократија]])**
** Исламска република
** Калифат
** Свет Синод
** Султанат
* **[[Родовско општество]]**

## По пристап кон локална автономија
Овој список дава нагласок на различните пристапи кои една влада може да ги има кон поделбата на суверенитетот и автомонијата на регионите во рамките на таа држава.

* Суверентитет исклучиво во центарот
** Империја
** Унитарна држава
* Суверенитет во центарот и периферните области
** Федерација и Федеративна република
** Конфедерација
** Наднационална организација
** Федерација

## По политичко овластување
Овој список ги наведува различните системи врз основа на поделбата на правото на глас.
* Анархија - ничија власт
* Демократија - власт на мнозинство
* Олигархија - власт на малцинство
* Автократија - власт на еден
* Република - власт на законот

## Поврзано
* Општествено уредување
* Список на земји по општествено уредување

Список
Дарон Малакијан

**Дарон Вартан Малакиjан** () — роден на  година. Тој е гитарист во бендот System of a Down.

## Наводи

## Надворешни врски
*System of a Down (официјално мрежно место)
*Scars on Broadway (официјално мрежно место)

М
М
М
Категорија:Живи луѓе
Гарда (езеро)

мини|десно|Поглед од јужното езеро близу Песчиера дел Гарда (Верона, Италија).

Езерото **Гарда** (италијански *Lago di Garda*) е најголемото езеро во Италија. Се наоѓа во северниот дел од земјата, на полпат помеѓу Венеција и Милано. Езерото се наоѓа на преминот од алпскиот регион на Доломитите кон низината Ломбардија. Оформенo e од ледници при крајот на последното ледено доба. Езерото и неговото крајбрежје се поделени помеќу провинциите Верона (југоисточно), Бреша (југозападно) и Тренто (северно). Езерото е голема туристичка атракција, со голем број хотели, туристички населби и забавни паркови по брегот.

Стариот утврден град Сирмионе, кој се наоѓа на полуостров на јужниот брег од езерото е особено популарно туристичко место, каде се наоѓат бањите Вирџилио и Катуљо уште од римско време, како и бројни ресторани, барови, хотели, модни продавници и пазар. Живописниот замок Скалигер датира од XIII век. Римската вила била домот на поетот Катул. Сулфурниот извор на врвот на полуостровот е познат по својата способност да лечи заболувања, особено оние кај увото.

мини|десно|150п|Езерото од вселената

Интересно место е и северозападното село Лимоне. Ова место се прославило во 1979 кога таму бил откриен аполипобелковината АпоА-1 Милано). Оваа белковина, која се наоѓала во крвта на луѓето родени во Лимоне, брзо ги чисти артериите од масти, кои потоа ги носи во црниот дроб, каде се елиминираат. Оваа белковина е ефикасна против артериосклероза и инфаркт. 

На југоисточниот брег, северно од гратчето Пескиера, се наоѓаат Гардаланд, Аква Парадајз и Канева Муви Студио едни од најпознатите паркови во Италија.

Крајбрежни места се: Сирмионе, Десенцано, Сало, Гардоне Ривиера, Тосколано-Мадерно, Гарњано, Лимоне, Монига, Паденгде сул Гарда во брескиската страна на езерото, Пескиера дел гарда, Лацисе, Бардолино, Гарда, Тори дел Бенако, Бренцоне, Малкесине на веронската страна на езерото,  Рива дел гарда, Наго-Торболе на трентската страна на езерото.

## Наводи

## Поврзано
* Комо (езеро)
* Маџоре (езеро)

## Надворешни врски
* Веб-камери на Гарда 
* Mondophoto.net  над 250 фотографии од Сирмионе и езерото Гарда 

Категорија:Езера во Италија
Черчворден (луле)

[right|thumb|200px|Разни черчвордени од [Савинели]]
**Черчворден** (англиски: *churchwarden*) е поим кој се однесува на луле со долга дршка . Некои од овие лулиња се и до 40&nbsp;cm долги. Тие се наоѓаат во разни облици, од прави до искривени како саксофон. Најпознати се по тоа што послужиле како инспирација за лулињата во книгите и филмовите „Господарот на прстените“.

Вавките лулиња биле многу популарни како оринетално влијание од XVII век, па натаму во Европа. Тие останале популарни во источна Европа како амблем на „хусарите“ кои биле коњаници со корен од Австроунгарското Царство, кои за време на Наполеоновите војни отишле од Русија во Франција и Англија и ги донеле своите лулиња со себе. Черчворденот бил познат и како „хусарско луле“ во тоа време. Историските портрети се полни со мажи кои обожавале да бидат сликани со своето луле во уста. Ова луле со долга дршка води потекло од Отоманското Царство географски и по време.

Черчвордените даваат посвежо пушење заради растојанието кое чадот го поминува од чашката до писката. Тие пружаат поволности како држење на лицето далеку од топлината и чадот на чашката. Но меѓутоа тие се поподложни на кршење заради должината на дршката и поголемиот напор врз нив зададен од страна на забите кои ги држат.

Категорија:Пушење на луле
Категорија:Тутун
Амброзиус Босхарт

[right|thumb|200px|„Мртва природа со цвеќе“. [Стара пинакотека, Минхен]]
**Амброзиус Босхарт Постариот** (; Антверпен 1573–Хаг 1621) — сликар на мртва природа од Холандското златно доба. Ја започнал кариерата во Антверпен, а подоцна се селел во Миделбург (1593–1613), Утрехт и Бреда. Специјализирал во сликање мртва природа со цвеќиња.

## Наводи
* 

## Поврзано
* Цветни уметници
* Вилем Класон Хеда

## Надворешни врски
* Разни слики од Амброзиус Босхарт 

## Галерија

Податотека:Ambrosius Bosschaert, the Elder 02.jpg
Податотека:Ambrosius Bosschaert, the Elder 03.jpg
Податотека:Ambrosius Bosschaert, the Elder 04.jpg


Категорија:Фламански сликари
Категорија:Цветни уметници
Категорија:Сликари од златното време на Холандија
Категорија:Луѓе од Антверпен
Категорија:Родени во 1573 година
Категорија:Починати во 1621 година
Најџел Родер

thumb|right|Најџел Родер како „Кестер шутот“
**Најџел Родер** (англ. *Nigel Roder*), професионално име „Кестер шутот“ (*"Kester the Jester"*) (роден 1967) станал официјален дворски шут на Англија во 2004. Тој го наследил Макл Џон, кој останал технолошки вишок кога неговиот работодавач, кралот Чарлс I, бил обезглавен во 1649.

Родер, Најџел
Категорија:Родени во 1967 година
Академик

**Академик**  — личност која работи како истражувач, на универзитет или слична научна институција. Академик влече корени од грчкиот збор ακαδημία (акадимиа), или во превод академија. Во различни делови од светот титулата академик има различни значења и примени. Така на пример во Обединетото Кралство оваа титула е во блиска врска со титулите: Професор, Предавач и Читач. За разлика од ова во многу Европски земји па и во Македонија, титулата Академик е врвна титула за еден научен работник, и се доделува само на заслужни професионалци со добро искуство и импресивни резултати во нивната работа. Титулата во Македонија ја доделува Македонската Академија на Науки и Уметности, и само член на МАНУ може да биде Академик (Не вбројувајќи државјани на Македонија кои го добиле овој статус на некоја од странските Академии). Македонија има вкупно 41 редовен член и 33 со статус на членови надвор од работниот состав, додека писателот и дипломат Коле Чашуле важи за единствен почесен член на МАНУ. Најстар академик е Петар Хр. Илиевски (1920), а најмлад Катица Ќулавкова (1951).
## Наводи

Категорија:Наука
Список на цветни уметници

Ова е **список** на некои **цветни уметници** — уметници кои сликале цвеќиња. Некои од нив биле сликари на мртва природа, некои специјализирале во цвеќиња, додека пак трети не биле особено определени. Тука се дадени по земја (по азбучен ред).

## [[Австралија]]
* Елис Рован

## [[Англија]]
* Мери Мозер
* Мариан Норт
* Миреа Петит

## [[САД]]
* Мери Во Валкот
* Џорџија О'Кефи

## [[Франција]]
* Анри Фантен Латур
* Пјер Жозеф Редуте

## [[Холандија]] и [[Фландрија]]
* Амброзиус Босхарт
* Винсент ван Гог
* Вилем ван Алст
* Марија ван Остервејк
* Рахел Раус
* Јан ван Хејсум


Цветни
Цветни
Вилем ван Алст

thumb|right|200px|''Мртва природа со цвеќиња'' (1665)
**Вилем ван Алст** () (~ 1626 - по 1683) — холандски сликар кој специјализирал во сликање на мртва природа со цвеќе и дивеч.

Роден е околу 1626 г. во Делфт, Холандија во семејство на познати градски управители. Научил да слика од чичко му, сликарот на мртва природа Еверт ван Алст. На 9 ноември 1643 ван Алст станува раководител на Лукиниот еснаф во Делфт.

Помеѓу 1645 и 1649 г. живеел во Франција. Во 1649 ван Алст заминува за Фиренца, каде работел како дворски сликар за великиот војвода на Тоскана, Фердинанд II де Медичи. Во ова време, великиот војвода исто така го вработил и двајца сонародници на ван Алст, Матијас Витос и Ото Марсеј ван Шрик, од кои вториот исто така сликал мртва природа и веројатно извршил влијание врз стилот на ван Алст.

Во 1656 г. Ван Елст се враќа во Холандија, најпрвин во Делфт, а потоа, во 1657 трајно се преселува во Амстердам. Таму станал еден од најважните сликари на мртва природа на својата генерација. Тој бил учител на сликарката Рахел Раус и неколку други уметници.

## Галерија

Податотека:Aelst, Willem van - Stillleben mit erlegten Vögeln und Jagdgeräten - Gemäldegalerie Berlin.jpg|„Мртва природа со мртви птици и ловечко оружје“ (1660)
Податотека:Willem_van_Aelst_-_Bloemenstilleven_met_horloge.jpg|„Цвеќе во сребрена вазна“ (1663)
Податотека:Still Life with Hunting Gear (Willem van Aelst) - Nationalmuseum - 17251.tif|„Дивеч со ловечка оперема во ниша“ (1664)
Податотека:Still-Life with Hunting Equipment and Dead Birds - Willem van Aelst - Google Cultural Institute.jpg|„Мртва природа со ловечка опрема и мртви птици“ (1668)


## Наводи

## Надворешни врски

*Портал посветен на Вилем ван Алст 

Категорија:Холандски сликари
Категорија:Цветни уметници
Категорија:Сликари од златното време на Холандија
Категорија:Луѓе од Делфт
Категорија:Родени во 1627 година
Категорија:Починати во 1683 година
Славистика

**Славистиката** е академско подрачје кое ги проучува подрачјата каде што живеат словените, Словенските јазици, литературата и културата. Слависта е лингвист или филолог кој ја изучува Славистиката. Славистиката се појавува во доцниот 18. и раниот 19. век, речиси истовремено со националното будење помеѓу словенските народи, и обид да се воспостави дијалог помеѓу Славјанската заедница. Ова движење е познато и како Пан-Славистика. Еден од првите научници кои го користат ова име е Јозеф Добровски.

Историјата на славистиката генерално е поделена на три периоди. До 1876 раните слависти се концентрирале на документација и печатење на споменици за словенските јазици. Во овој период се појавуваат и првите модерни речници и граматики. Вториот период завршува со Првата светска војна, и е обележан со брз развој на Славјанската филологија и лингвистика. Овој процес го стумулираат Август Шленшен и Август Лескен на Универзитетот во Лајпциг. По војната, научниците се фокусираат на дијалектологијата. По Втората светска војна, славистички центри се формирани на многу универзитети низ светот.

## Подрачје на интересирање

* Белорусија - Белоруски јазик - Белоруска литература - Белоруска култура
* Бугарија - Бугарски јазик - Бугарска литература - Бугарска култура
* Македонија - Македонски јазик - Македонска книжевност - Македонска култура
* Полска - Полски јазик - Полска литература - Полска култура
* Русија - Руски јазик - Руска литература - Руска култура
* Словачка - Словачки јазик - Словачка литература - Словачка култура
* Србија - Српски јазик - Српска литература - Српска култура
* Украина - Украински јазик - Украинска литература - Украинска култура
* Чешка - Чешки јазик - Чешка литература - Чешка култура

## Словенски азбуки
* Белоруска азбука
* Бугарска азбука
* Македонска азбука
* Полска азбука
* Руска азбука
* Словачка азбука
* Српска азбука
* Украинска азбука
* Чешка азбука

Категорија:Словени
Никола Кињо

thumb|right|180px|Никола Кињо
**Никола-Жозеф Кињо** (француски: *Nicolas-Joseph Cugnot*) ( – ) бил француски пронаоѓач кој го измислил првото возило на сопствен погон - автомобилот.

Кињо е роден во Воад, Моз, Лотарингија. Бил обучен за воен инженер. Уште од 1765 експериментирал со функционални макети на возила на парен погон на француската војска, наменети за влечење на тешки топови.

Кињо бил првиот кој го оспособил движето напред-занад на парниот клип за вртливо движење. Првата негова кола наречена „Fardier à vapeur“ („парна кола“) проработела во 1769. Следната година тој направил подобрена верзија. Неговото возило можело да влече 4 тони, а да вози со максимална брзина од 4 км/ч. Ова тешко возило имало две тркала подзади и едно напред, на кое се држел парен котел, а самото возило било управувано со кормило. Во 1771 возилото се удрило во ѕид, што ја чини првата автомобилска несреќа во историјата. Оваа несреќа заедно со финансиските проблеми му оневозможило на Кињо  да продолжи со работата, меѓутоа во 1772, кралот Луј XV му доделил пензија од 600 франци за неговата иновативна работа.

Со  Француската револуција оваа пензија била укината во 1789, и Кињо морал да пребегне во Брисел, каде живеел во беда. Кратко пред неговата смрт тој бил повикан назад во Франција од Наполеон Бонапарт. Тој се одзвал на овој повик и се вратил во Париз, каде починал.

Возилото од 1770 е зачувано и стои во Националната Конзерваторија на Уметностите и Занаетите во Париз.

## Библиографија
* Max J. B. Rauck, *Cugnot, 1769-1969: der Urahn unseres Autos fuhr vor 200 Jahren*, München: Münchener Zeitungsverlag, 1969
* Bruno Jacomy, Annie-Claude Martin: *Le Chariot à feu de M. Cugnot*, Paris, 1992, Nathan/Musée national des techniques, ISBN 2-09-204538-5.
* Louis Andre: *Le Premier accident automobile de l'histoire* , in La Revue du Musée des arts et métiers, 1993, Numéro 2, p 44-46
* Le Fardier en Musee National des Arts et Métiers 

## Возила


Image:Nicholas_Cugnots_Dampfwagen.jpg|Шематски приказ
Image:FardierdeCugnot20050111.jpg|Експонат
Image:Fardier_a_vapeur.gif|Несреќата
Image:kinjo-maketa.jpg|Макета



Француски пронаоѓачи
Категорија:Историја на автомобилот
Категорија:Починати во Париз
Ц (кирилица)

**Ц** (кирилица: ; глаголица: 10px) — 28-та буква во македонската азбука. Според МФА се изговара  и претставува безвучен алвеоларен африкат.

Се смета дека оваа буква е преземена од хебрејската буква Цади (צ), преку глаголската буква 10px.

Категорија:Македонска азбука
Ѡ

**Омега** (кирилица: ; глаголица: 14px) била буква во старословенското писмо, која доаѓа од грчката омега (Ω, ω). Овие рани букви се нарекуваат „архаични букви“.

[мини|лево|Насловната страна на книгата [Огледало (книга)|Ѡгледало (1814) од Кирил Пејчиновиќ|260x260пкс]]
За разлика од грчкиот јазик, словенските јазици имаат само еден глас /o/, така што омега се користела поретко во споредба со буквата О (О о), која што потекнува од грчката буква омикрон. Во постарите ракописи со уставно писмо, омега главно се пишувала поради нејзината нумеричка вредност, за бележење на бројот 800, и ретко се јавува дури и кај зборови со грчко потекло. Во подоцнежните ракописи со полууставно писмо се користела како декоративна буква.

Во руската азбука се користела до почетокот на 18 век. Постепено била отстранета и заменета со буквата О за време на правописната реформа иницирана од Петар Велики во 1708 година.

## Поврзано
Округла омега
Ѻ

**Округла омега** (глаголица: 15px) — збунувачко уникодно име за буквата **Он широко** (, ), варијатна на регуларната кирилична буква „Он“ (О, о). Он широко го наоѓаме во црковнословенското писмо како правата буква на коренот од зборот: на прва позиција (***'гнь, ***'трокъ), по приставка (пра***'тецъ), и кај повеќеосновски зборови (боюду***'стрый). Исто така се среќава и кај 2 географски поими (i***'рданъ—[[Јордан (река)|реката Јордан]], i***'ппiа—градот Јафа) и од нив изведените зборови, и како бројчен знак за бројот 70 (додека омега означува 800).
’Рлевци

**’Рлевци** — село во Општина Велес, во околината на градот Велес.

## Географија и местоположба
Ова е село во северниот дел на Општина Велес, чиј атар се допира до Скопската Котлина. Селото е ридско и лежи на надморска височина од 540 метри.
## Историја

## Стопанство

## Население

Според статистиката на Васил К’нчов („Македонија, Етнографија и статистика“) од 1900 година, во ’Рлевци живееле 280 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во ’Рлевци имало 160 Македонци, под врховенството на Бугарската егзархија.

Според германска карта издадена во 1941 година, а заснована на пописот на Кралство Југославија во 1931 година, селото имало 350 Македонци.

Според пописот од 2002 година, селото, ’Рлевци има 18 жители, сите Македонци.

Според последниот попис од 2021 година, во селото живееле 9 жители, од кои 5 Македонци и 4 лица без податоци.
 

### Родови

’Рлевци е македонско село.

Според истражувањата од 1966 година, родови во селото се:

* Староседелци: *Лавчиовци* (5 к.) според родовското презиме имаат потекло од некогашното одамна раселено велешко село Лавчани близу денешното село С'лп крај десниот брег на Вардар и имаат далечни роднини во селото Белештевица, *Петревци (4 к.), Дрнковци (3 к.), Науновци (1 к.), Угриновци (1 к.), Здравковци (10 к.), Саздовци (4 к.) и Ѓоргијовци (2 к.)*
* Доселеници: *Цуцуловци (4 к.) и Анчевци (2 к.)* порано биле еден род. Доселени се однекаде; *Дреновчани или Василковци (7 к.)* доселени се од селото Дреново; *Белештевци (3 к.)* доселени се од селото Белештевица; *Карбуневци (2 к.)* доселени се од селото Карабуниште.

## Општествени установи

## Самоуправа и политика

### Избирачко место

Во селото постои избирачкото место бр. 2198 според Државната изборна комисија, сместени во просториите на објект на месна заедница.

На претседателските избори во 2019 година, на ова избирачко место биле запишани вкупно 9 гласачи.

## Културни и природни знаменитости

## Редовни настани

## Личности
**Личности родени во ‘Рлевци:**

* Вера Јорданова (1926-) — учесник во НОВ на Македонија

## Опшествени институции
* Црква „Вознесение Христово“

## Култура и спорт

## Иселеништво

## Наводи

## Надворешни врски


Категорија:Села во Македонија
Категорија:Велешки села
Категорија:Села во Општина Велес
Анимизам

десно|мини|Дрво на желби, современа анимистичка пракса.
**Анимизмот** е период во кој човекот верувал дека секој предмет и секоја појава имаат свој дух кој ги одржува и движи. Значајна одлика на анимизмот е тоа што духовите немаат свои морални регулативни функции - нив не ги интересираат човековите работи.
## Наводи

## Поврзано
* Тотемизам


Категорија:Многубоштво
Категорија:Метафизички поими
Ҁ

**Копа** () била буква од старословенското писмо која била добиена од грчката буква Копа. Денес не се користи во ниту едно кирилично писмо. Во рамките на старословенскиот јазик се користела главно за транслитерација на истоимената грчка буква.

Во словенските јазици оваа буква немала никаква звучна вредност, туку се користела исклучиво како бројка за бројчената вредност 90, но за таа намена набргу била заменета со буквата *[[Ч]]*, која изгледала слично и дотогаш немала бројчена вредност.  Изолирани примери за употреба на *Ч* како бројка наоѓаме во источни и јажни словенски текстови веќе од XI век, додека копа продолжила редовно да се употребува и во XIV век.  Меѓутоа кај некои варијанти на западната кирилица, копа си ја задржала функцијата, а буквата *Ч* се користела за бројката 60, наместо *[[Кси (кирилица)|]]*.
Ѱ

**Пси** () била буква од старословенското писмо, изведенка од грчката буква пси (Ψ, ψ). Го означува звукот /ps/, и се користела главно за странски зборови.

Пси била елиминирана од рускиот правопис заедно со Кси, омега и Јус во реформата од 1708 (т.н. *Гражданка* на цар Петар Велики), која го опфаќала и секојдневниот јазик. Буквата, се разбира, сѐ уште се користи во старословенскиот јазик.
Ѥ

**E јотирано** () била буква од старословенското писмо. Таа претставувала лигатура од буквите „І“ и „Є“, која го претставувала јотираниот самогласен глас /E/.
Ѯ

**Кси** () била буква од старословенското писмо, дериват од грчката буква Кси (Ξ, ξ).
Ѣ

**Јат** (кирилица: ; глаголица: 10px) — 32-та буква од старословенското писмо и име на гласот кој таа го претставува.

Јатот бил долга самогласка. Се претпоставува дека се изговорал како  (широко е), рефлексија на првобитните индоевропски гласови: долго е (, т.е. **ē*) и двогласките:  и . Објаснето на македонски, како среден глас помеѓу е и а (**Е<sup>а</sup>**): врм, млко, сно. Овој глас се развил доцна во историјата на словенските јазици  како втора палатализација на словенските заднонепчени согласки.

Интересно е тоа што во најраните текстови оваа буква била помешувана со а јотирано (). Едно објаснение е дека солунскиот дијалект (врз кој се заснова старословенскиот јазик) како и другите македонски старословенски дијалекти се префрлиле од  независно од северните и западните словенски подгрупи. Исто тка збунува тоа што кириличниот знак за јус мало () изгледа многу слично на глаголската ознака за Јат (, може да се види само со Уникод 4.1.

[мини|лево|Буквата „јат“ во разни фонтови. Заб: малото [ракописно писмо|ракописно јат има поинаков облик]]

## Историја
### Рефлексии во словенските јазици
Во разните современи словенски јазици буквата јат се има одразено во самогласки. На пример, старословенскиот основен збор *běl* станал *бел*  на македонски,  — *бел (изг. бјел)* на стандарден руски (дијалекти: , , па дури и  во некои краишта), *бил*  на украински, *бял(изг.бjал)/бел* на бугарски, *биел/биали* на полски и *били* на чешки. Постојат и постари неповрзани рефлексии како: стар збор  (двоколки) станало „телеги“ на руски, но на српски станало „таљиге“.

Најинтересна е судбината на јатот во српскохрватскиот јазик. Имено во рамките на овој дијасистем се јавуваат три рефлекса на јатот што претставува една од основните поделби на српскохрватските дијалекти. Рефлексите се следниве:
*  > **e** - **екавски дијалекти**
*  > **и** - **икавски дијалекти**
*  > **ије** (ако јатот бил долг) и  > **је** (ако јатот бил долг) - **јекавски дијалекти**
Така:
: млко > млеко/mleko, млико/mliko, млијеко/mlijeko
: мсто > место/mesto, мисто/misto, мјесто/mjesto

### Мешање со други букви
Како резултат на овие рефлексии, јат повеќе не претставувал засебна фонема, туку станал идентичен со некој друга во даден словенски јазик. Затоа децата морале да учат напамет каде да стават, а каде да не стават „јат“. Затоа оваа буква била исфрлена во низа правописни реформи: во српскиот со реформата на Вук Стефановиќ Караџиќ, која подоцна била прифатена и во македонскиот, во рускиот, белорускиот и украинскиот отприлика со Октомвриската револуција, а во бугарскиот дури во 1945 г. Денес буквата не се користи во ниту еден словенски јазик, туку само во старословенскиот, и од 1991 г. во некои реклами поради штос.

### Обид за враќање во Бугарија
По 1989 многу десничарски политички организации во Бугарија, меѓу кои Радикалната национална партија на Бугарија и ВМРО-БНД пробале да издејствуваат повторно воведување на буквата „јат“ во бугарската азбука, но не успеале.

## Поврзано
* Јус
* Старословенски гласовен систем
* Старословенски морфолошки систем
Ѳ

**Фита** (кирилица: , глаголица: 10px) — буква од старословенското писмо, дериват од грчката буква Тета (ð по МФА). Еквивалентна е на староанглиските букви þ и ð. Главно се употребувала за лични именки од грчко потекло, изворно означувајќи ја звучната забна струјна согласка. На руски имињата со вакво потекло се читале со почетна буква „Ф“ (пр. Фёдор) и затоа буквата била исфрлена во 1918. Кај другите словенски јазици пак, фита се читала како „Т“ и затоа била заменета со таа буква (пр. Тодор).

Фита не треба да се меша со буквата (Ө, ө) која е слична по изглед, и денес се користи во казахскиот, тувинскиот и монголскиот јазик.
Пал мал (игра)

thumbnail|right|250px|'''Пал мал''' илустриран во ''Old English Sports, Pastimes and Customs'', 1891
**Пал мал** — игра која се играла во XVI и XVII век и е претходник на крокетот. Името доаѓа од италијанскиот збор *pallamaglio*, кој буквално преведен значи топка-токмак. Се играла на долга алеја со вземјен железен обрач на крајот. Целта на играта била да се удри дрвена топка (направена од зеленика) со периметар од околу 30 см (отприлика иста големина како топката за крокет) со долг токмак низ алејата и преку обрачот со што помалку удари.

Пал мал-от бил популарен во Италија, Франција and Шкотска, а потоа дошол и во Англија во XVII век. Името „пал мал“ не се однсеува само на играта, туку и на токмакот со кој се игра. Многу градови денес имаат прави улици и корза кои еволуирале од алеи каде се играла оваа игра. Две вакви места во Лондон се Пал Мал и Шеталиштето (*The Mall*). Кога играта се демодирала, некои од овие алеи станале трговски улици, од каде потекнува американскиот збор *shopping mall* (трговски центар); други еволуирале во тревнати сенливи корза кои и ден денес се нарекуваат *malls*.

Категорија:Прецизни спортови
Категорија:Крокет
Звучна забна струјна согласка

**Звучната забна струјна согласка** е вид на согласен звук  кој се користи во некои јазици. Знакот според МФА е , а еквивалентиот знак по X-SAMPA е D. Забните струјни согласки се нарекуваат уште и „меѓузабни“ бидејќи тие често се изговараат со јазикот помеѓу горните и долните заби, а не само со притискање на задниот дел од забите, како кај другите забни согласки.

Кириличната буква за овој глас е ҙ, која се јавува во башкирскиот јазик.

## Особености
Звучната забна струјна согласка ги има следниве особености:

 Го нема зажлебениот јазик и насочениот воздушен тек, ниту пак високата честота на шушкавите согласки. 

## Јазици
Во следниве транскрипции, подредниот дијакритички знак може да се употреби за означување на приближната согласка .

## Поврзано
* Безвучна забна струјна согласка

## Наводи

Категорија:Согласки
Mezmerize

**Mezmerize** е четвртиот студиски албум на System of a Down, и првиот дел од нивниот двоен албум *Mezmerize/[[Hypnotize]]*. Албумот содржи 11 песни.

## Список на песни

## Наводи

М
Категорија:Албуми од 2005 година
Hypnotize

**Hypnotize** е петтиот студиски албум на System of a Down, и вториот дел од нивниот двоен албум *[[Mezmerize]]/Hypnotize*. Албумот содржи 12 песни.

## Список на песни
Сите песни се компонирани од Дарон Малакијан, освен онаму каде е обележано.

## Наводи

Х
Категорија:Албуми од 2005 година
Звучна преднонепчена избувна согласка

**Звучната преднонепчена избувна согласка** (**звучен палатален плозив**) — вид согласен звук кај некои јазици, меѓу кои и македонскиот со буквата „ѓ“. Знакот по МФА за овој звук е , а еквивалентиоот знак по X-SAMPA е J\. МФА симболот може да се смета за мала буква *j* без точка со напречна црта или превртено мало *f*.

## Особености
Звучната преднонепчена избувна согласка ги има следниве особености:

## Јазици

## Поврзано
* Безвучна преднонепчена избувна согласка

## Наводи

Категорија:Согласки
Витоли

**Витола** се однесува на единствениот опис на една пура. Две пури од една иста „витола“ имаат слични димензии и облик. На пример, „Хулиета“ витола се однесува на пура со 7 * 47 (должина од 7 инчи и дијаментар од ~ 47/64-тини инч). Затоа, Кохиба Есплендидо, Ојо де Монтереј Черчил, Боливар Черчил и Ла Глорија Кубана Таинос се сите „Хулиета“ витоли.

Категорија:Пури
Инч

**Инч**, **палец** или **цол**, (знак **in** или ″ - двоен прим) — единица мерка за должина во разни системи, како англискиот, британскиот и американскиот. Големината му варира од систем до систем. Еден јард има 36 инчи, а една стапка има 12. Соодветната единица мерка за плоштина е квадратен инч, а за волумен е кубен инч.

Инчот е честа единица мерка во САД, Обединетото Кралство и Канада. Во САД и ОК, лични висини се изразуваат во стапки и инчи. Во Канада ова станува сè поретко.

Традиционалниот македонски **палец** се разликува од современиот стандардизиран инч, во тоа што 1 палец = 27 мм (2,7 см).

## Меѓународен инч
Во 1958 г. САД и земјите од Комонвелтот ја дефинирале должината на меѓународниот јард на 0,9144 метри. Така, меѓународниот инч е еднаков на 25.4 милиметри.

Стандардниот меѓународен симбол за инч е **in** (видете ISO 31-1, Анекс A). Во некои случаи инчот се пишува со двоен прим, кој изгледа како наводник, а стапката со прим, која изгледа како апостроф. На пример, 6 стапки 2 инча се обележува со 6′2″. Ова може да предизвика забува, бидејќи единечниот и двојниот прим се меѓународни симболи за аголна минута и аголна секунда.

## Еквиваленција на други мерни единици
1 меѓународен инч е еднаков на:
* 1,000 тоу (1 тоу = 0,001 инч)
* околу 0,08333 стапки (1 стапка = 12 инча)
* околу 0,02778 јарди (1 јард = 36 инча)
* 2,54 сантиметри (1 сантиметар = ~0,3937 меѓун. инчи)

## Примена на инчот
Дури и во земјите каде се користи метрички систем, инчот може да важи за:
* големини на компјутерски монитори, сензори за слики и (поретко) телевизорски екрани,
* внатрешен пречник на цевки (видете ISO 228),
* велосипедски гуми и бандажи (погл. ISO 5775),
* грамофонски плочи,
* пречник на пури,
иако фактичката димензија на највеќето од овие производи се искажува во милиметри.

## Поврзано
* Англиски мерни единици
* Британски мерни единици
* Американски мерни единици
* Пирамидален инч

Категорија:Единици за должина
Категорија:Империјални единици
Категорија:Американски мерни единици
Господарот на прстените (филмска серија)

thumb|250px|Постер од целата филмска трилогија влкучувајќи ликови и сцени од сите три филмови

**Господарот на прстените** — филмска трилогија, работена според книгите на Џ. Р. Р. Толкин. Серијалот се состои од следните филмови:
* Господар на прстените: Дружината на Прстенот.
* Господар на прстените: Двете кули.
* Господар на прстените: Враќањето на кралот (филм).

Филмкиот серијал „Господарот на прстените“ постигнал голем комерцијален успех, т.е. трите филма оствариле заработка од над милијарда долари само во САД. Исто така, филмот освоил бројни награди, како што се седумнаесетте награди „Оскар“ (од вкупно 30 номинации). Инаку, првично, улогата на волшебникот Гандалф му била понудена на Шон Конери, но тој ја одбил улогата, со изговор дека не го разбира сценариото. Инаку, ако ја прифател понудата, Конери ќе станел најплатениот глумец во историјата на филмот, бидејќи било предвидено да заработи 15% од вкупната заработка филмот, со што тој би добил 450 милиони долари.
## Наводи

Категорија:Филмови на англиски јазик
Категорија:Американски филмови
Анаконда (филм од 1997)

***Анаконда*** — американски филм од 1997 година во режија на Луис Лиоса. Главните улоги ги играат: Ајс Кјуб, Џенифер Лопес и Џон Вот.

## Синопсис

Тимот на „Нешенел џиографик“, предводен од Тери Флорес (ја игра Лопес) и Стив Кејл (го игра Ерик Столз) се испратени да снимаат дукументарен филм за едно јужноамериканско племе. Но, кога ќе спасат еден чуден човек (го игра Џон Вот) од брод кој тоне, тие ќе добијат повеќе отколку што бараат. Кога Књјл ќе биде онеспособен од убод од некоја чудна пчела, чудниот човек го презема бродот и ги носи сите на патување за фаќање на анакондата, најголемата застрашувачка змија на светот.

## Наводи

Категорија:Американски филмови
Категорија:Филмови на англиски јазик
Категорија:Филмови со Џенифер Лопес
Категорија:Филмови со Ајс Кјуб
Категорија:Филмови со Џон Вот
Категорија:Филмови од 1997 година
Категорија:Авантуристички филмови
Категорија:Филмови чие дејствие се одвива во Јужна Америка
Категорија:Филмови за змии
Категорија:Американски хорор-филмови
Категорија:Американски научнофантастични филмови
К2

**К2** — втора по висина  планина на Земјата, сместена во масивот Каракорум од планинскиот венец Хималаи. На 8.611 метри, на планинарот му е достапна само една третина од кислородот што тој би го имал доколку се наоѓа на ниво на морето. К2 е пониска само од Монт Еверест. Пакистанците тврдат дека висината на планината е 8.884 метри.

Врвот К2 се наоѓа на границата помеѓу автономниот округ Ташкурган (кој е дел од Синѓанг, Кина), и северните територии на Пакистан. Овој регион е спорен, бидејќи и Индија исто така тврди дека тој е интегрален дел од индиската држава Џаму и Кашмир. Моментално К2 е под пакистанска управа.

Планината првпат била истражена од европски истражувачки тим во 1856 предводен од Хенри Хавершам Годвин-Остен. Томас Монтгомери бил член на тимот кој го нарекол врвот „К2“ заради тоа што бил вториот откриен врв на масивот Каракорум. Кинеските власти К2 официјално го нарекуваат **Ќогир** (кин. , *Qiáogēlǐ Fēng*); други називи се **Монт Годвин-Остен**, **Ламба Пахар** („Висока планина“ на урду), **Дапсанг**, **Кечу** и **Чогори**, што значи „Крал на планините“.

Искачувањето на К2 се смета за доста потешко од искачувањето на Монт Еверест. Во јуни 2000 само 189 лица се имаа искачено на К2, наспроти 1500 лица кои го имаа искачено Еверест на истиот датум. Дури 49 лица загинале на стрмнините на К2, од кои 13 само во 1986 година.

## Македонски освојувачи
Првиот Македонец кој се искачил на К2 е Сашко Кедев, на 22 јули 2022 година.

## Наводи

Категорија:Планини во Пакистан
Категорија:Планини во Кина
Категорија:Хималаи
Категорија:Осумилјадници
Категорија:Највисоки точки на земјите
Категорија:Меѓународни планини во Азија
Изомерија

Во органската хемија, **изомерија** е појавата кога две или повеќе соединенија имаат исти молекулски формули, а различни физички или хемиски својства поради различниот распоред на атомите во нив. Овие соединенија се нарекуваат изомери. Голем број органски соединенија имаат исти молекулски формули, а сепак покажуваат различни физички или хемиски својства. Некои дури имаат и милиони изомери, па дури и повеќе.

## Типови на изомерија

Постојат два основни типови на изомерија: *структурна изомерија* и *стереоизомерија*. Првиот тип е изомерија која се јавува поради различниот распоред на сврзување на атомите и атомските групи, додека вториот тип е изомерија што се јавува поради различниот просторен распоред на атомите и атомските групи.

Секој од овие два типа се дели на уште неколку поттипови, што може да се види од следната табела:

Категорија:Грцизми
Категорија:Зборови што ги нема во ТРМЈ
Јонска врска

thumb|250px|Образување на кујнска сол со јонска врска.
Во хемијата, **јонската врска** е карактеристична за соединенија образувани од елементи со голема разлика во електронегативноста (според полинговата скала - поголема од 1,9), односно меѓу типичен метал и типичен неметал.

Металите имаат мали енергии на јонизации што значи дека лесно можат да испуштаат електрони. Неметалите, пак, имаат голем афинитет кон електронот. Големата вредност на афинитетот кон електронот покажува дека неметалите лесно примаат електрони. Затоа, кога доаѓа до хемиска реакција меѓу метал и неметал, металот оддава електрони, при што преминува во позитивно наелектризиран јон - катјон, а атомот на неметалот ги прима испуштените електрони при што преминува во негативно наелектризиран јон - анјон. Бројот на оддадените, односно примените електрони зависи од бројот на валентни електрони. Притоа, образуваниот катјон добива електронска конфигурација на инертниот гас што се наоѓа пред него во периодниот систем, а анјонот на инертниот гас што се наоѓа после него.

Добиените јони (катјони и анјони) имаат спротивни полнежи, па затоа меѓу нив дејствуваат силни електростатички или Кулонови привлечни сили. Овие сили овозможуваат различните јони да се поврзат меѓу себе и да го образуваат јонското соединение (соединение во кое атомите се поврзани со јонска врска).

## Образување на јонски соединенија

### Калиум хлорид

Јонското соединение KCl се образува на следниот начин, опишан со хемиската равенка:

:\mbox{K}+\mbox{Cl}\to\mbox{K}^++\mbox{Cl}^-

при што калиумот оддава електрон, а хлорот прима електрон:

:\mbox{K}-\mbox{e}^-\to\mbox{K}^+
:\mbox{Cl}+\mbox{e}^-\to\mbox{Cl}^-

### Бариум флуорид

Една молекула од BaF<sub>2</sub> се создава на следниот начин:

:\mbox{Ba}+\mbox{2F}\to\mbox{Ba}^{2+}+\mbox{2F}^-

при што бариумот оддава два електрона, а флуорот прима два електрона:

:\mbox{Ba}-\mbox{2e}^-\to\mbox{Ba}^{2+}
:\mbox{2F}+\mbox{2e}^-\to\mbox{2F}^-

### Магнезиум оксид

Молекула од јонското соединение MgO се образува со реакцијата:

:\mbox{Mg}+\mbox{O}\to\mbox{Mg}^{2+}+\mbox{O}^{2-}

и притоа магнезиумот оддава два електрона, а кислородот прима два електрона:
 
:\mbox{Mg}-\mbox{2e}^-\to\mbox{Mg}^{2+}
:\mbox{O}+\mbox{2e}^-\to\mbox{O}^{2-}

Постојат јонски соединенија кои не се изградени од едноатомски јони, туку се изградени од јони што претставуваат некакви атомски групации. На пример, соединението Na<sub>2</sub>SO<sub>4</sub> е јонско соединение изградено од натриумови (Na+) и сулфатни (SO42-) јони, иако сулфурните и кислородните атоми се поврзани меѓу себе со ковалентна врска.

Значи, хемиската врска што настанува како резултат на електростатичко привлекување меѓу јони со спротивен полнеж се вика јонска врска.

## Поврзано

* Хемиска врска
* Ковалентна врска
* Метална врска
* Водородна врска
* Енергија на јонизација
* Афинитет кон електронот.

Категорија:Хемиски врски
Метална врска

[thumb|right|200px|Металната врска е присутна во металите како [бакарот.]]
**Металната врска** е хемиска врска која ги поврзува атомите во металите. Таа ја вклучува делокализираната поделба на слободните електрони низ решетката од метални атоми. Како резултат на ова, металните врски можат да се споредат со стопени соли.

Металните атоми обично содржат голем број на електрони во нивната валентна обвивка споредено со нивната периода или енергетско ниво. Овие електрони постануваат делокализирани и образуваат *море од електрони*, притоа обиколувајќи голема решетка од позитивни јони (катјони).

Металите имаат поголеми точки на вриење и топење, што може да укажува на посилните врски меѓу атомите.

Металното поврзување е неполарно, така што не постои (кај чистите метали) или постои многу мала (кај легурите) разлика во електронегативноста меѓу атомите кои учествуваат во врската. Електроните, пак, вклучени во ваквата врска се делокализирани низ кристалната структура на металот.

Металната врска е причина за многу физички одлики на металите, како јакоста, ковливоста, растегливоста, топлоспроводливоста, електроспроводливоста и сјајот на металот.

Метална врска е всушност електростатичкото привлекување меѓу металните атоми или јони и делокализираните електрони. Токму затоа атомите или групациите се лизгаат еден покрај друг, што резултира во карактеристичните својства на ковливост и растегливост.

Металните атоми имаат барем еден валентен електрон, тие не ги делат овие електрони со соседните атоми, ниту пак ги губат електроните за да образуваат јони. Наместо тоа, надворешните енергетски нивоа на металните атоми се преклопуваат. Тие се како ковалентни врски.

## Поврзано

* Хемиска врска
* Ковалентна врска
* Јонска врска
* Водородна врска

Категорија:Хемиски врски
Категорија:Метали
Драгоцени куќи на Англија

**Драгоцени куќи на Англија** () — здружение за културно наследство основано во раните седумдесетти од страна на десет од најистакнатите достоинственички домови во Англија сѐ уште во приватна сопственост, со цел за нивно промовирање и маркетинг како туристички места.

Денес во групата спаѓаат девет куќи, и заедно со нивните историски сопственици, тие се:

* Бјули (Војводи од Монтагу) (денес во сопственост на Лорд Монтагу од Бјули)
* Бленемски дворец (Војводи од Марлборо)
* Вилтонска куќа (Ерлови од Пемброк)
* Вобурнска опатија (Војводи од Бедфорд)
* Ворички замок (Ерлови од Ворик) (денес во сопственост на Групацијата Тисо)
* Лидски замок
* Хавардски замок (Ерлови од Карлајл) (денес во сопственост на Почит. Сајмон Хавард)
* Хервудска куќа (Ерлови од Хервуд)
* Чатсвортска куќа (Војводи од Девоншир)

## Галерија

File:Beaulieu Palace House, Beaulieu.jpg|Бјули
File:Blenheim Palace facade October 2016.jpg|Бленемски дворец
File:Castle Howard Exterior.jpg|Хавардски замок
File:Chatsworth House.jpg|Чатсвортска куќа
File:Harewood House, seen from the garden.JPG|Хервудска куќа
File:Hatfield House.jpg|Хатфилдска куќа
File:Leeds Castle 2006.jpg|Лидски замок



## Поврзано
* Здружение на историски куќи

## Надворешна врска
* Матична страница 

Категорија:Историски куќи во Англија
Базен метал

Во хемијата, терминот **базен метал** се користи неформално за метал кој оксидира или кородира релативно лесно, и реагира најразлично со разредена хлороводородна киселина (HCl) за да образува водород. Примери за вакви метали се железото, никелот, оловото и цинкот. Бакарот се смета за базен метал бидејќи оксидира релативно лесно, иако не реагира со HCl. Најчесто се користи како замена за благороден метал.

Во алхемијата, **базен метал** бил чест и евтин метал (за разлика од драгоцените метали како златото и среброто). Долговремена цел на алхемичарите била трансмутацијата на базните метали во драгоцени метали.

Во нумизматиката, вредноста на монетите се цени главно според содржината на драгоцени метали во нив. Повеќето модерни валути се фиат валути, дозволувајќи монетите да се прават од базен метал.

## Наводи

Категорија:Метали
Скапоцен метал

thumb|230px|Златна грутка.

**Скапоцен метал** (или **драгоцен метал**) е редок метален хемиски елемент со висока економска вредност.

Хемиски, скапоцените метали се помалку реактивни од повеќето други елементи, имаат висок сјај и поголеми точки на топење отколку другите метали. Историски, скапоцените метали биле важни како валути, но сега се сметаат главно како инвестиции и индустриски артикли. Златото, среброто, платината и паладиумот имаат валутен код ISO 4217.

Најпознати скапоцени метали се златото и среброто. Додека и двата имаат индустриска употреба, тие се подобро познати по нивната употреба во уметноста, накитот и ковањето на монети. Други скапоцени метали се металите од платинската група: рутениум, родиум, паладиум, осмиум, иридиум и платина, од кои со платината се тргува најмногу. Плутониумот и ураниумот можат исто така што се вбројат во групата на скапоцените метали.

Побарувачката на скапоцените метали е предизвикана не само од нивната практична употреба, туку исто така и од нивната улога како инвестиции и артикли од вредност. Паладиумот од 14 јули 2006 е проценет на $324 USD од унца, односно малку под половината од цената на златото ($665 USD/унца), а платината е проценета двојно повеќе од златото - $1,247 USD/унца. Среброто во суштина е поевтино од овие метали ($11.47 USD/унца), сега на 1/49 од цената на златото, но често е традиционално сметано за скапоцен метал поради својата улога во ковањето и накитот.

## Поврзано
* Благороден метал — поинаков поим во хемијата


Категорија:Метали
Фитопатологија

**Фитопатологија** или **растителна патологија** — наука што се занимава со болестите на растенијата причинети од габи, бактерии и вируси.


Категорија:Гранки на ботаниката
Батлерова остава

thumb|right|250px|Батлерова остава
**Батлерова остава** е помошна просторија во една голема куќа. Обично е сместена веднаш до кујната или до винскиот подрум и обично има пултови, маси и лавабоа.

батлеровата остава се користи за складирање, чистење и броење на сребрен прибор и др. Тука можат да се чуваат и винскиот дневник и сметководствените книги. Собата ја користи батлерот и друг домашен персонал; ваквата просторија се нарекува батлерова остава дури и кога куќата нема батлер.

Категорија:Простории
Надградбен стан

мини|Надградбен стан во Менхетен со базен
**Надградбен стан** (англиски: *penthouse apartment* или само *penthouse*) — посебен вид стан на врвот на една зграда во вид на надградба.

Ваквиот стан може да имаат ексклузивни одлики како посебен влез, посебен лифт и најчесто се простираат на целиот кат. Тие се обично скапи и луксузни станови, иако во земјите во развој наоѓаме евтини надградбени станови.

Надградбените станови ги има и по хотелите со добар поглед на градското окружување.

## Поврзано
* Кровна градина

## Надворешни врски
* Презентација на најскапите надградбени станови во светот, Форбс 

Категорија:Видови куќи
Неметал

[мини|десно|350п|Неметалите во [периодниот систем:]]
Заедно со металите и металоидите, **неметалите** се едни од трите категории на хемиски елементи кои се одликуваат со нивните јонизациони и сврзувачки својсства. Овие својства се како резултат на тоа што неметалите имаат висока електронегативност, односно тие привлекуваат валентни електрони од други атоми побрзо отколку што ги оддаваат.

Неметали се халогените елeменти, благородните гасови и следните елементи подредени по нивниот атомски број (неметали како хемиски серии):

* Водород (H)
* Јаглерод (C)
* Азот (N)
* Кислород (O)
* Фосфор (P)
* Сулфур (S)
* Селен (Se)

Повеќето неметали се наоѓаат во горниот десен дел од периодниот систем. Исклучок е водородот, кој обично се сместува во горниот лев агол, заедно со алкалните метали, но се однесува како **неметал** при повеќе услови. За разлика од металите, кои спроведуваат електричество, неметалот може да биде изолатор или полупроводник. Неметалите можат да образуваат јонски врски со металите по пат на примање на електрони, или, пак, ковалентни врски со други неметали. Оксидите на неметалите се кисели.

Има само осумнаесет познати неметали, споредено со преку оумдесет метали, но неметалите се најголемиот составен дел на Земјата, особено во надворешните обвивки. Организмите се состојат речиси целосно од неметали. Многу неметали (водород, азот, кислород, флуор, хлор, бром и јод) се двоатомски, а повеќето други се повеќеатомски.

*
Тарнбул и Асер

thumb|right|250px|Лондонската продавница на Турнбул & Асер
**Тарнбул & Асер** (англ. *Turnbull & Asser*) е изработувач на облека основан во 1885. Започнале на Џермин Стрит, Лондон, а сега имаат продавници и во Њујорк и Беверли Хилс. Исто така имаат и свој оддел и во стоковната куќа Хародс.

Тарнбул & Асер се сметаат за изработувачи од врвен квалитет и имаат облекувано луѓе како принцот Чарлс и Сер Винстон Черчил.

Во 1915 Тарнбул & Асер направиле дождовен мантил кој истовремено служел како вреќа за спиење за британската војска со назив „Oilsilk Combination Coverall & Ground Sheet“.

Во 1962 Тарнбул & Асер ја направиле таканаречената *[[Џејмс Бонд]] [[манжетна]]*.

Фирмата е имател на Кралска Повластица.

## Поврзано
* Пушачко сако

## Надворешни врски
* Англиска продавница 
* Американска продавница 

Категорија:Моден дизајн
Категорија:Британски претпријатија
Категорија:Модни куќи